Hele to ud af fem indstillinger til årets Landdistriktspris er nordjyske initiativer. Det drejer sig om Fjerritslev College, hvor det er lykkedes med at skabe et attraktivt gymnasietilbud i et landdistrikt, som tilbyder eleverne uddannelse med stort fokus på fællesskab i og uden for skoletiden. Samt foreningen Jordforbindelsen, der laver gratis oplevelser i naturen for familier med børn med skolevægring over forskellige netværks- og selvhjælpstilbud og til naturterapi for voksne i Vendsyssel. Lærke Kjær kommer oprindeligt fra Roskilde og er en af de elever, der valgte Fjerritslev Gymnasium til på grund af Fjerritslev College. Se eller gense indslaget: Det er Det Rådgivende Udvalg for Landdistriktspuljen der, ud af 25 indsendte indstillinger, har udvalgt finalefeltet. Dommerpanelet har udvalgt finalisterne ud fra følgende kriterier: •	Medvirker til at understøtte stærkere lokalsamfund. •	Medvirker til at øge velfærden, udvikle servicetilbud og styrke aktiviteter i lokalsamfundet. •	Kan være til inspiration for andre lokalsamfund rundt om i landet. - Dommerpanelet har fortalt mig, at der er modtaget gode og spændende nomineringer til årets Landdistriktspris. Det vidner om, at der er mange, der hver dag knokler for at bevare og udvikle deres lokalsamfund. Derfor ser jeg med både glæde og spænding frem til at afsløre og hædre vinderen på årets Landdistriktskonference, lyder det fra indenrigs- og boligminister Kaare Dybvad Bek i en pressemeddelelse. Med Landdistriktsprisen ønsker indenrigs- og boligministeren at hylde de kræfter, som hver dag yder en stor indsats for at løfte deres lokalområde. Og spørger man blandt dommerpanelet, så er feltet rigtig stærkt i år, og mange af kandidaterne kunne være blandt finalisterne. - I år afspejler indstillingsfeltet, at det ikke kun er foreninger og ildsjæle, som står for udviklingen af landdistrikterne. Det er i stedet en fælles opgave, som kræver, at alle aktører arbejder for at udvikle landdistrikterne. Derfor glæder det udvalget, at dette afspejler sig i indstillingsfeltet med både nomineringer af ildsjæle, foreninger, virksomheder og uddannelsesinstitutioner. Dommerpanelet har derfor haft en vanskelig, men spændende opgave med at finde den rigtige vinder af årets Landdistriktspris, fortæller formand for dommerpanelet Finn Jorsal. Katrine Vangsted er en af de mange, der har fået hjælp fra Foreningen Jordforbindelsen. I dag er hun selv instruktør på et hold for stressramte kvinder. Se eller gense indslaget: Sidste år var vinderen af Landdistriktsprisen virksomhedsejeren af Café Sommersild på Skarø, og der fulgte en check med på 15.000 kroner. Vinderen bliver kåret på årets Landdistriktskonference  i Middelfart 11. oktober.
Hele to ud af fem indstillinger til årets Landdistriktspris er nordjyske initiativer.